Un accident rutier s-a produs miercuri, 27 martie, în Techirghiol, județul Constanța, între un microbuz și un autoturism, 15 copii fiind implicați în eveniment.
În urma accidentului, autoritățile au activat Planul Roșu de Intervenție. Pentru eficientizarea misiunii de răspuns, salvatorii intervin cu 1 autospecială de stingere, 1 autospecială pentru transport personal și victime multiple și 2 ambulanțe SMURD. Totodată, în sprijinul echipelor din teren, la caz a fost alocată și 1 ambulanță aparținând Serviciului Județean de Ambulanță, scrie Ziarul Constanța.
"15 copii sunt în evaluare medicală la fața locului", au transmis reprezentanții ISU Dobrogea.
Din informațiile primite la acest moment, 4 persoane ( ocupanți din auto și microbuz) au avut nevoie de îngrijiri medicale. 3 persoane vor fi transportate la spital(2 adulți și un minor), scrie Republicaonline.